Ma ei ütle, et tsivilisatsioon hävitas muidu loomulikult toimiva ja poliitiliselt korrektse situatsiooni. Oli periood, mil dieedis sisalduva psilotsübiini tõttu oli loomulik tendents mehelikele domineerivatele hierarhiatele katkestatud. Sel hetkel pandi alus kogukondlikele väärtustele, altruismile, keelele, pikaajalisele planeerimisele, teadlikkusele põhjusest ja tagajärjest -  kõikidele asjadele, mis eristavad meid kui inimesi. Siis aga, kui seen klimatoloogiliste tegurite tõttu vähem kättesaadavaks muutus, pärast 15 tuhat aastat kestnud inimese ja seene kvaasi-sümbioosi, pani Lähis-Idas ennast taas maksma vana, meie riistvarasse sisse kodeeritud domineeriv hierarhia. Sellega koos käis põllumajanduse leiutamine ja põllumajanduse harrastamiseks vajalik paikseks muutumine, samuti vajadus kaitsta ülejääki ja kuningavõimu süsteem. Need asjad kujutasid endast vanema malli  taaskehtestamist, mis oli katkestatud dieediteguri poolt, mis põhiolemuselt muutis inimesed pehmeloomulisteks.